อำเภอตุนขิว

อำเภอตุนขิว("ครั้นอายุโจโฉได้ยี่สิบปี จึงเข้าไปทำราชการฝ่ายทหารในเมืองลกเอี๋ยง โจโฉจึงให้เอาไม้สำคัญห้าสิบไปปักไว้ทั้งสี่ประตูเมือง ห้ามมิให้คนเดิรกลางคืน ถ้าเดิรไปมาผิดประหลาทให้จับเอาตัวมาทำโทษ ครั้นกลางคืนวันหนึ่งโจโฉไปตระเวนพบเอาขันทีเดิรมาผิดเวลา โจโฉให้จับเอาตัวมาตีสิบห้าที แลโจโฉนั้นทำราชการเข้มแข็งขึ้นทุกวัน คนทั้งปวงยำเกรงเปนอันมาก พระเจ้าเลนเต้จึงตั้งให้เปนตุนขิวเหล็ง")  เทียบกับ (年二十，舉孝廉，為郎，除洛陽北都尉。初到任，即設五色棒十餘條於縣之四門，有犯禁者，不避富豪，皆責之。中常侍蹇碩之叔，提刀夜行，操巡夜拿住，就棒責之。由是，內外莫敢犯者，威名頗震。後為頓丘令) สามก๊ก (ซานกั๋วเหยี่ยนอี้) ตอนที่ 1. คำว่า "เหล็ง" ตรงกับคำในภาษาจีนกลางว่า "ลิ่ง" (令) มีความหมายว่า "นายอำเภอ" ในภาษาจีนกลางเรียกว่า ตุ้นชิวเซี่ยน () เป็นอำเภอ (縣 เซี่ยน) ของจีนยุคโบราณ

 ประวัติศาสตร์ 
อำเภอตุนขิวจัดตั้งขึ้นในยุคราชวงศ์ฮั่นตะวันตก (西漢 ซีฮั่น) ตั้งอยู่บริเวณทางตะวันตกเฉียงใต้ของอำเภอชิงเฟิง (清豐縣 ชิงเฟิงเซี่ยน) มณฑลเหอหนาน (河南) ในปัจจุบัน โดยอยู่ภายใต้การบริหารของเมืองตองกุ๋น (東郡 ตงจฺวิ้น)(東郡，戶四十萬一千二百九十七，口百六十五萬九千二十八。縣二十二：濮陽，畔觀，聊城，頓丘，發干，范，茬平，東武陽，博平，黎，清，東阿，離狐，臨邑，利苗，須昌，壽良，樂昌，陽平，白馬，南燕，廩丘。) ฮั่นชู เล่มที่ 28. ในยุคราชวงศ์จิ้นตะวันตก (西晉 ซีจิ้น) มีการก่อตั้งเมืองตุนขิว (頓丘郡 ตุ้นชิวจฺวิ้น) โดยที่ว่าการเมืองตั้งอยู๋ในอำเภอตุนขิว(頓丘郡泰始二年置。統縣四，戶六千三百。) จิ้นชู เล่มที่ 14. อำเภอตุนขิวถูกยกเลิกในยุคราชวงศ์ฉีเหนือ (北齊 เป่ย์ฉี) และได้รับการจัดตั้งขึ้นใหม่ในช่วงศักราชไคหฺวาง (开皇; ค.ศ. 581-600) ในยุคราชวงศ์สุย (隋) โดยมีการย้ายที่ตั้งของที่ว่าการอยู่หลายครั้ง จนกระทั่ง ค.ศ. 1073 อำเภอตุนขิวถูกยุบรวมเข้ากับอำเภอชิงเฟิง

โจโฉ (曹操 เฉา เชา) ขุนศึกผู้กุมอำนาจราชสำนักในช่วงปลายยุคราชวงศ์ฮั่นตะวันออก (東漢 ตงฮั่น) เมื่อครั้งวัยหนุ่มเคยดำรงตำแหน่งเป็นนายอำเภอหรือเหล็ง (令 ลิ่ง) ของอำเภอตุนขิว(年二十，舉孝廉爲郎，除洛陽北部尉，遷頓丘令，徵拜議郎。) สามก๊กจี่ เล่มที่ 1.

 หมายเหตุ 

 อ้างอิง 

 บรรณานุกรม 
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 ปาน เปียว; ปาน กู้; ปาน เจา (คริสต์ศตวรรษที่ 2). ฮั่นชู.
 ฝาง เสฺวียนหลิง (648). จิ้นชู.
 ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้).

ตุนขิว